google/wiki40b huggingface dataset:
Ishockey under Vinter-OL 2018 – Menn – Kvalifisering

Olympisk kvalifisering

Den endelige olympiske kvalifiseringsturneringen skal spilles i perioden 1. – 4. september 2016. Lagene rangert på 9. til 18.-plass på IIHFs verdensranking fra 2015 deltok, sammen med tre lagene som vant deres respektive grupper i prekvalifiseringen. Lagene rangert fra 9.- til 11.-plass hadde hjemmebanefordel. Vinnerne av de tre gruppene var kvalifisert til vinter-OL 2018, og vil bli plassert i gruppe A, B og C.
I motsetning til tidligere år var den endelige kvalifiseringsturneringen flyttet til september fra februar. Grunnen til dette var at flere land med mange spillere i NHL dermed ville være til rådighet for deres respektive landslag, noe de ikke var da turneringen ble spilt i februar. En annen årsak var at det passet de fleste landslag da mange også skulle spille World Cup i Toronto i perioden 17. september – 1. oktober 2016.
Allround-VM på skøyter 1937, menn

Allround-VM på skøyter 1937, menn ble arrangert på Frogner stadion i Oslo, Norge 13 og 14. februar 1937.  Michael Staksrud   fra Norge ble verdensmester.
Trafikketaten

Trafikketaten (egentlig Trafikksjefens etat, også kalt Trafikksjefen) var en kommunal etat i Oslo. Etaten hadde ansvar for å sikre fremkommelighet i Oslo-trafikken; til dette hørte ansvaret for parkeringshåndheving i henhold til veitrafikkloven og for kommunens offentlige avgiftsparkeringsordning.
Trafikksjefens etat ble etablert 1. januar 1954 med Thor Johne som første trafikksjef. Den ble innlemmet i Bymiljøetaten 1. mai 2011.
Blemmya

Blemmya (gr.  βλέμμυες) eller akefal, acephali (gr. ἀκέφαλοι = uten hode) er et sagnvesen, fremstilt som hodeløst menneske, men med øyne, nese og munn plassert på brystet og magen.

Plinius og Isidor

Forestillingen om blemmyaerne kan føres tilbake til Plinius den eldre, som omtaler dem som et afrikansk folk som oppholdt seg ved Nilens øvre løp. Han skriver: «Blemmyes traduntur capita abesse, ore et oculis pectore adfixis» (= Det sies at blemmyaerne ikke har noe hode, og at deres munn og øyne er på deres bryst"). Det bodde faktisk en folkestamme der, fryktet for overfall og røverier (se nedenfor), men påstanden om at de ble født uten hals som blemmyer, med øynene festet til skuldrene, skyldtes altså Plinius.
Også Isidorus nevner en nomadestamme som levde vest for Nilen, som ble kalt blemmyaere. Omtrent midt på 200-tallet blir det påstått at de skapte problemer i den romerske provinsen Aegyptus, og i kongeriket Meroë, ved å røve og plyndre og gjøre handelsveiene usikre.

I dikterkunsten

Dramatikeren Aischylos (d. 456 f.Kr.) skal i følge Strabon ha skildret folk med øyne på brystet, såkalte sternoftalmer. Ikke lenge etter dette nevnte også Herodot hodeløse folk, dvs. akefaler, som han mente hørte hjemme i Libya.
I Holbergs Nils Klims reise til den underjordiske verden (1741) forekommer hodeløse i landet Cabac.

I kirkekunsten

Blemmyaerne forkommer ofte fremstilt som kalkmalerier i middelalderkirker fra katolsk tid, hvor de uttrykk den ene av dødssyndene, fråtseri. Vi ser derfor i blant blemmyer malt med vinglass i hånden og en diger munn med lange tenner, jf. et veggmaleri i Råby kirke nordøst for Randers.

I medisin

Akefali har gitt fagtermen for fostre med manglende utviklet hode. Fostre med slike egenskaper er ikke levedyktige.
Gamle veier i Norge

1600-tallet

Første kjerrevei ble bygget i 1624 fra Hokksund til Kongsberg for Sølvgruvene på Kongsberg. I 1665 ble det åpnet kjerrevei fra Christiania til Larvik.
Ishockey-VM 2006

Gruppe A

Fredag 5. mai
Finland  – Slovenia  5 – 3 (1-2,2-1,2-0)
Latvia   – Tsjekkia   1 – 1 (1-1,0-0,0-0)
Søndag 7. mai
Tsjekkia  – Slovenia  5 – 4 (4-1,1-2,0-1)
Finland  – Latvia    5 – 0 (0-0,2-0,3-0)
Tirsdag 9. mai
Slovenia – Latvia    1 – 5 (1-0,0-4,0-1)   
Tsjekkia  – Finland   3 – 3 (2-1,1-0,0-2)

Gruppe B

Lørdag 6. mai 
Sveits  – Italia    3 – 1 (0-0,0-1,3-0)
Ukraina – Sverige   2 – 4 (1-1,1-2,0-1)
Mandag 8. mai
Sveits  – Ukraina   2 – 1 (2-0,0-1,0-0)
Sverige – Italia    4 – 0 (2-0,1-0,1-0)
Onsdag 10. mai
Italia  – Ukraina   2 – 4 (0-1,1-1,1-2) 
Sverige – Sveits    4 – 4 (1-0,0-1,3-3)

Gruppe C

Lørdag 6. mai
Hviterussland – Slovakia       2 – 1 (0-0,2-1,0-0)
Russland     – Kasakhstan    10 – 1 (4-1,4-0,2-0)
Mandag 8. mai
Russland     – Hviterussland  3 – 2 (1-0,0-2,2-0)
Slovakia     – Kasakhstan     6 – 0 (0-0,3-0,3-0) 
Onsdag 10. mai
Slovakia     – Russland       3 – 4 (2-2,1-1,0-1)
Kasakhstan   – Hviterussland  1 – 7 (1-1,0-3,0-3)

Gruppe D

Fredag 5. mai
USA     – Norge    3 – 1 (0-1,1-0,2-0)
Danmark – Canada   3 – 5 (0-3,3-0,0-2)
Søndag 7. mai 
USA     – Danmark   3 – 0 (0-0,2-0,1-0)
Canada  – Norge     7 – 1 (3-0,4-0,0-1)
Tirsdag 9. mai
Norge   – Danmark   6 – 3 (1-2,3-0,2-1)
Canada  – USA       2 – 1 (0-1,1-0,1-0)

Mellomrunden

Lagene tar med seg resultene fra det innledende gruppe-spillet mot de lag som kommer i samme gruppe i mellomrunden.

Gruppe E

11. mai
Canada   – Latvia   11 – 0 (4-0,1-0,6-0) 
12. mai
Tsjekkia – Norge     3 – 1 (0-1,2-0,1-0) 
Finland  – USA       4 – 0 (1-0,2-0,1-0)
13. mai
USA      – Latvia    4 – 2 (0-0,2-1,2-1)
14. mai
Norge    – Finland   0 – 3 (0-1,0-1,0-1)
Canada   – Tsjekkia   4 – 6 (1-3,2-1,1-2)
15. mai
Finland  – Canada    2 – 4 (1-2,0-1,1-1)
16. mai
Tsjekkia – USA       1 – 3 (0-2,1-0,0-1)
Latvia – Norge       4 – 2 (2-0,1-1,1-1)

Gruppe F

11. mai
Russland  –  Ukraina       6 – 0 (1-0,0-0,5-0)
12. mai
Sveits    – Slovakia       2 – 2 (0-1,0-1,2-0)
Sverige   – Hviterussland  4 – 1 (4-0,0-0,0-1)    
13. mai
Ukraina   – Hviterussland  1 – 9 (0-1,1-3,0-5)
14. mai
Russland  – Sveits         6 – 3 (1-0,1-2,4-1)
Slovakia  – Sverige        5 – 2 (2-0,2-2,1-0) 
15. mai 2006
Sverige – Russland         3 – 3 (1-2,2-0,0-1)
16. mai
Sveits – Hviterussland     1 – 2 (0-1,1-1,0-0)
Ukraina -Slovakia          0 – 8 (0-1,0-4,0-3)

Nedflyttingsgruppen

12. mai
Italia     – Kasakhstan  3 – 2 (1-0,0-2,2-0)
Slovenia   – Danmark     3 – 3 (0-2,1-1,2-0)
13. mai
Italia     – Danmark     0 – 5 (0-1,0-1,0-3)
Kasakhstan – Slovenia    5 – 0 (2-0,3-0,0-0)
15. mai
Danmark    – Kasakhstan  3 – 2 (1-0,1-1,1-1)
Slovenia   – Italia      3 – 3 (1-0,2-1,0-2)

Kvartfinaler

17. mai 
Sverige   – USA           6 – 0 (2-0,2-0,2-0)
Canada    – Slovakia      4 – 1 (0-1,1-0,3-0) 
18. mai
Russland – Tsjekkia       3 – 4 (1-0,0-0,2-2,0-1)
Finland  – Hviterussland  3 – 0 (1-0,0-0,2-0)

Semifinaler

20. mai
Tsjekkia  – Finland   3 – 1 (0-1,1-0,2-0)
Canada    – Sverige   4 – 5 (2-3,1-2,1-0)

Bronsefinale

21. mai
Canada – Finland    0 – 5 (0-1,0-2,0-2)

Finale

21. mai
Tsjekkia   – Sverige    0 – 4 (0-2,0-2,0-0)
Den franske revolusjonskalender

Innført 1793

Kalenderens utgangspunkt var 22. september 1792, den dag republikken ble innført. Denne dato ble kalt 1. vendémiaire år I.
Kalenderen ble innført ved et edikt 5. oktober 1793 og var offisielt gjeldende frem til 1. januar 1806, da den ble avskaffet ved et påbud gitt 9. september 1805. Den var altså i bruk i drøyt tolv år.
Den ble imidlertid tatt i bruk igjen av den kortvarige Pariskommunen, 6. – 23. mai 1871 (16 Floréal – 3 Prairial An LXXIX).

Inndeling

Etter denne kalenderen var året inndelt i 12 måneder, hver på 30 dager. Hver måned ble inndelt i tre tidagersuker ved navn dekader, og ved årsskiftet la man til fem eller (hvert fjerde år) seks tilleggsdager, kalt jours complémentaires eller jours epagomènes. Et døgn bestod av 10 timer, hver på 100 minutter.
Året bestod også av fire kvartaler, ett for hver årstid, høst, vinter, vår og sommer, slik:
Grosvenor Island

Grosvenor Island er en øy i Canada. Den ligger i provinsen Nunavut, i den nordlige delen av landet, 3 700 km nordvest om hovedstaden Ottawa. Arealet er på 6,5 kvadratkilometer.
Terrenget på Grosvenor Island er flatt. Øyas høyeste punkt er 45 meter over havet. Den strekker seg 2,9 kilometer i nord-sørlig retning, og 3,2 kilometer i øst-vestlig retning. Trakten rundt Grosvenor Island er permanent dekket av is og snø. Øya har tundraklima. Gjennomsnittemperaturen i er - 16°C. Den varmeste måneden er juli da middeltemperaturen er  °C, og den kaldeste er januar, med -25 °C.
Pebble

Modeller

Man kan si at det finnes generelt 4 Pebble-modeller:

Pebble Classic

Pebble classic er den første Pebble-modellen og ble sluppet i 2012, etter at Kickstarter-kampanjen hadde slått alle tidligere rekorder på siden. Modellen har svart-hvitt e-paper og støtter Bluetooth 4.0. Selskapet anslår at batteriet har en levetid på ca. 7 dager.

Pebble Time

Pebble Time er den nyeste modellen som er tilgjengelig for salg. Pebble Time introduserte «Pebble Timeline» som er en tidslinje der man kan se hva som skal skje og hva som har skjedd. Pebble Time ble den første Pebble-modellen med fargeskjerm. Ifølge Pebble skal denne modellen ha batterilevetid på 10 dager

Pebble 2

Pebble 2 er en forbedret versjon av Pebble Classic, men den kommer med pulsmåler.

Pebble Time 2

Pebble Time 2 er en forbedret versjon av Pebble Time med pulsmåler og større skjerm.

Pebble Round

Pebble Round er en variant av Pebble Time, men den er rund i stedet for firkantet.

Pebble Steel

Pebble Classic, Pebble 2, Pebble Time og Pebble Time 2 har alle Steel-varianter. Den eneste forskjellen er at båndet og selve klokka er i metall i stedet for plast.

Pebble Core

I sin siste Kickstarter-kampanje lanserte de også Pebble Core. Pebble Core er ikke en smartklokke, men det er en enhet man kan bruke til å streame Spotify når man er ute og løper. Den kan streame via WiFi eller 3G, eller man kan koble til WiFi og laste ned sangene og spille de offline.

Utvikling av apper og «watchfaces»

Utvikling i Pebble er delt i to: «Watchfaces» og apper. «Watchface» kan utvikles i C og Rocky.js, som er en redigert variant av JavaScript. Det var meningen at Rocky.js også skulle brukes til apper, men Pebble ble lagt ned før de kom så langt. Apper kan kun utvikles i C.

Pebble App store

I Pebble-appen på telefonen er det en app store der man kan laste ned apper og «watchfaces». Disse sendes øyeblikkelig til telefonen og er klar for bruk etter noen få sekunder. Det finnes apper som koster penger, men betalingen skjer som oftest via KiezelPay.

Kjøpt av Fitbit

Selskapet ble kjøpt opp i desember 2016 av Fitbit. Som et resultat av dette vil Pebble etterhvert slutte å opprettholde tjenestene, blant annet Pebble App store og Cloud Pebble. Fitbit skal opprettholde tjenestene ut 2017. Store deler av Pebble-samfunnet vil fortsatt bruke Pebble, og det er en del som har gått sammen i Rebble.io for å lage et nytt operativsystem.
Hubbles lov

Lovens tilblivelse

Selv om hypotesen/loven er blitt tilskrevet Edwin Hubble, ble den først utledet av den belgiske presten og astronomen Georges Lemaître fra hans studier i generell relativitet i en artikkel fra 1927 der han viste at universet er metrisk ekspanderende, og foreslo en hastighetsrate for ekspansjonen, som nå er kjent som Hubbles konstant. To år etter bekreftet Edwin Hubble lovens validitet og fremsatte en mer nøyaktig formel for den konstant som nå bærer hans navn. Hastigheten av objektene ble utledet fra deres rødforskyvninger, hvorav mange var blitt målt tidligere av Vesto Slipher (1917) og knyttet til hastighet av ham.
Gresskrift

Gresskrift eller konseptskrift eller kursivskrift (tradisjonell kinesisk: 草書; pinyin: Cǎoshū, japansk: 草書 Sōsho) er en av de fem hovedkategorier innen kinesisk kalligrafi. Navnet kommer fra den raske måte den utføres på. Det formodes at skrivestilen ble utviklet av Liu Desheng på Handynastiets tid og så ble utviklet av Wang Xizhi og Wang Xianzhi, to kalligrafimestre under Jin-dynastiet.
Det finnes flere underkategorier av gress- eller konseptskrift, for eksempel forrykt konseptskrift (tradisjonell kinesisk: 狂草; pinyin: kuángcǎo), som ikke lenger er leselig og ikke engang etterstreber leselighet. Men dette er heller en kunstform.
Khandke vindkraftverk

Khandke vindkraftverk er et vindkraftverk i delstaten Maharashtra i India. Det har en installert produksjonskapasitet på 50 MW. Operatør er energiselskapet Tata Power, som er en del av konglomeratet Tata Group.
Slaget om Duisburg-konvoien

Slaget om Duisburg-konvoien, også kjent i Italia som Slaget om Betakonvoien, ble utkjempet natten til 9. november 1941 mellom en italiensk konvoi som fraktet forsyninger for den italienske hæren, og det tyske Afrikakorpset i Libya, og en britisk skvadron som oppsporet konvoien. Konvoien ble kalt "Beta" av de italienske sjømilitære myndigheter, men er ofte referert til som "Duisburg-konvoien" etter det tyske dampskipet «Duisburg», det største skipet i konvoien.
Royal Navys «Force K» utslettet konvoien, senket alle handelsskip og jageren «Fulmine» uten tap og nesten ingen skade. Neste dag ble destroyern «Libeccio» senket av ubåten HMS «Upholder» mens den plukket opp overlevende.

Bakgrunn

Aksemaktenes styrker var engasjert i krigen mot britene i Nord-Afrika som leverte varer over Middelhavet. De beleiret øya Malta som var en sentral britisk base i Middelhavet hvorfra britene var i stand til å angripe Aksemaktenes konvoier som førte forsyninger til Libya. November 1941 var den verste måneden for Italia i konvoikrigen. Allierte fly og skip senket opp til 60 prosent av Aksemaktens transportbehov.

Italienske styrker

Konvoien omfattet to tyske skip, SS «Duisburg» (7889 t) og SS «San Marco» (3113 t) og tre italienske, MV «Maria» (6339 t), SS «Sagitta» (5153 t) og MV «Rina Corrado» (5180 t) som fraktet 389 kjøretøy, 34 473 tonn ammunisjon og drivstoff på fat beregnet på italienske og tyske styrker i Libya. «Conte di Misurata» (7599 t) og «Minatitlan» (5014 t) fraktet 17 281 av drivstoff, inkludert flybensin for tyske fly.

Kampen

Tilstedeværelsen av konvoien ble bekreftet av en Martin Maryland på luftrekognosering fra Malta med Adrian Warburton som pilot. På samme tid ble 12 Bristol Blenheim bombefly fra Malta sendt over Kapp Spartivento for å angripe en mindre konvoi på to handelsskip eskortert av en italiensk destroyer. En av lastebåtene stod i brann, og britene mistet to bombefly.
Britene hadde fordelen av radar, noe italienerne manglet. De tok opp en stilling så de kunne se konvoien i månelyset. Den britiske kanonild ble dirigert ved hjelp av av radar, og de skjøt fra ikke mer enn 5 000m. «Grecale» ble truffet av «Aurora»s tre første salver og måtte stanse da det brøt ut brann ombord. De britiske destroyere åpnet deretter ild mot «Aurora» ved en fatal feil, så «Maestrale» som allerede hadde blitt truffet av «Penelope». Da radiomastene var blitt skutt bort hadde Kaptein Bisciani mistet mye av sin evne til å lede konvoiens eskorte. «Fulmine» angrep den brtiske styrken, noe som førte til splintskader på «Lively» som var blitt truffet av «Lance» og «Penelope» og kantret og sank.
Symphonion

Symphonion var det første firmaet som produserte platespilledåser. Oppfinnelsen ble lansert på en messe i Leipzig i påsken 1886. Gründer var Oskar Paul Lochmann (1848-1928) sammen med kollegaene Gustave Brachhausen og Paul Reissner. Firmaet kom å bli en av de tre største produsentene av platespilledåser, ved siden av Polyphon og Regina, de siste skapte av Lochmanns to avhoppete kollegaer. Under ulike navn ekspanderte firmaet Symphonion-Fabrik Lochmann’scher Musikwerke A. –G., Leipzig, senere kun Symphonion-Fabrik A-G (1900) da Lochmann hadde forlatt firmaet og startet eget. Under 1900-tallets første år drevs Symphonion-Fabrik først med fremgang, deretter mot rekonstruksjon (1909) og konkurser (1912/1913.
Symphonion er det firma som har laget flest ulike modeller av platespilledåser. Over tjue ulike størrelser er notert, fra plater med diametrer fra 11,5 cm til 75 cm på de største. Dertil kommer alle varianter i kassemodeller, treslag og overflatebehandling, tillegg med bjeller, trommer med mer som ekstra register, med tiden elektrisk motor som tillegg og på 1900-tallet også andre innebygget instrumenter som piano og orgel (!). McElhone har listet opp nære 300 ulike modeller!
De fleste modellene var bordsmodeller for salong og stue. Større modeller (se bildet) ble laget med myntinnkast for å brukes på jernbanestasjoner, hoteller, cafeer med mer. En modell ble spesiallaget for barn, kalt «Simplex», modell 28. Andre modeller ble solgt til klokkemakere som satte dem inn ulike typer av ur, dels for å spille («slå») hver hel time eller under andre intervaller, dels som vekkerklokke ved et bestemt tidspunkt.
Symphonion betegnes som en viktig og betydningsfull fabrikk som lenge ledde teknologiutviklingen med nye innovasjoner, en myk tone og gode musikkarrangement på platene.
I Norge ble Symphonion oppmerksomt allerede i juli 1886, da Aftenposten annonserte om «Symphonion. Nyeste Opfindelse paa Musikomraadet». De kommende 35 årene ble merkevaren notert i annonser og notiser i avisene over større delen av landet. Det finnes flere Symphonion representert på norske museer, bland annet på Ringve Musikkmuseum, Norsk Teknisk Museum og Vest-Agder-museet IKS.
Om oppfinnelsen: historien forteller at engelskmannen Eliis Parr samtidig hadde oppfunnet en prototype til samme spilledåseidé i London. Han ble i de første årene kreditert med sitt navn på spilledåsene «Paul Lochmanns and Ellis Parrs Patent». Også Paul Ehrlich figurerer i de første patentene. Han er kjent for å ha introdusert plateformen til organetten (orgelspilledåse).
Heptarkiet

Heptarkiet (fra gresk επτα, hepta, «sju» + αρχη, arkho, «å herske») er et begrep som brukes av historikere som fellesnavn på perioden i Englands historie etter at angelsakserne hadde tatt kontroll og fram til de norrøne vikingenes maktovertagelse begynte. Det refererer til de angelsaksiske kongerikene i sør, øst og sentralt i England i tidlig middelalder. Normalt regnes perioden for å vare fra ca. 500 til ca. 850.
Ordet refererer til de syv kongedømmer man tradisjonelt har telt med blant de angelsaksiske riker som tidlig på 900-tallet ble nasjonen England. Disse er Northumbria, Mercia, East Anglia, Essex, Kent, Sussex og Wessex. Disse rikene var til tider samlet under en bretwalda, en konge som fungerte som overherre over alle rikene. Bretwaldaenes reelle makt utenfor sitt eget kongedømme var dog svært begrenset, og det var ikke en tittel som ble formelt tildelt eller gikk i arv, men mer en anerkjennelse av at en konge var dominerende, særlig i militær forstand. Disse små kongerikene ble til sist samlet i kongeriket England.
Betegnelsen har vært i allmenn bruk siden 1500-tallet, men den opprinnelige ideen om at det var sju angelsaksiske kongeriker er tilskrevet den engelske historikeren Henry av Huntingdon på 1100-tallet og ble først benyttet i hans verk Historia Anglorum.

Nyere forskning

Selv om begrepet fortsatt er i en viss bruk, har nyere forskning vist at det omfatter en sannhet med modifikasjoner. Betegnelsen heptarkiet slår fast at det eksisterte sju kongeriker, men antallet var vekslende da kongene tevlet om overmakt i ulike tider innenfor den konvensjonelle perioden. Dels har man forstått at noen av rikene hadde en betydelig lavere status enn de andre; dette gjelder spesielt Essex og Sussex. På slutten av 500-tallet var kongen av Kent en dominerende herre i sør; på 600-tallet var herskerne i Northumbria og Wessex mektige; på 700-tallet hadde Mercia oppnådd overherredømme over andre overlevende kongerikene, særlig hadde Offa av Mercia en framherskende posisjon.
Samtidig har man også sett at det var kongedømmer utenom de syv som spilte en betydelig rolle, slik som Lindsey, Hwicce, Magonsaete, Wihtware (folket på Isle of Wight, Middle Anglia, Hæstingas og Gewisse (forløper for Wessex). Selv så sent som styrene til Edwy og Edgar (955–975), er det mulig å snakke om adskilte kongeriker innenfor den angelsaksiske befolkning.
I dag brukes begrepet først og fremst som et bekvemmelighetsord for å sette navn på en periode i engelsk historie, uten at man legger noen vekt på om det rommer tallet sju eller flere kongedømmer.
Tohono O'odham

Tohono O'odham er en gruppe amerikanske urfolk som primært holder til i Sonoraørkenen sørøst i Arizona og nordvest i Mexico. «Tohono O'odham» betyr «Ørkenfolk».
Voterne

Voter er en østersjøfinsk folkegruppe som er å finne for det meste i det nåværende Russland sør og sørvest for St. Petersburg. Folkegruppen nesten forsvunnet, delvis som følge av sovjetisk forfølgelse. Voternes språk er votisk som hører til den østersjøfinske gruppen av finsk-ugriske språk. 
Voterne er i hovedsak russisk-ortodokse. Voternes nærmeste frender i den østersjøfinske gruppen anses å være ingrerne. De innehadde dette landskap innen ingrerne innvandret. Voterne spilte en viss rolle ved grunnleggelsen av Novgorod eller varjagerriket.
I følge Vilhelm Thomsen er voterne de samme som Nestorskrønikens vod.
South Pass (Wyoming)

South Pass er det kollektive navn på to fjellpass i Wyoming i USA som går gjennom det nordamerikanske vannskille i Rocky Mountains. Passene ligger i sørvestre Fremont County, omkring 55 kilometer sørvest for Lander. Det historiske passet med nybyggerleden ligger på 2 259 m høyde over havet, mens det nåværende passet med den moderne hovedveien ligger 4 kilometer lengre mot nordvest på 2 300 moh.
South Pass er den laveste punkt mellom de midtre og sørlige Rocky Mountains og har historisk vært en viktig led gjennom fjellene; herigjennom gikk blant anneat nybyggerledene Oregon Trail, California Trail og Mormon Trail på 1800-tallet. Idag løper Wyomings delstatsvei 28 (South Pass Highway) gjennm passet.
Elven Sweetwater River, en sideelv tll North Platte River, har sin kilde i nærheten og renner ned på passets østside.

Historie

Passet var ukjent for europeisk-amerikanske utforskere på tiden for Lewis og Clarks ekspedisjon 1804–1806; den krysset fjellene lengre nord, i dagens Montana. Astoreksedisjonen i 1812, en gruppe pelsjegere anført av Robert Stuart, var de første europeiskættede amerikanere som kartla passet og rapporterte senere sine funn til president Madison. Passet ble imidlertid ikke benyttet av nybyggere de første årene etter oppdagelsen; kjennskapen gikk rett og slett tapt, og det kan skyldes at de reisendes offisielle rapport var alt for vag til å oppflamme noen interesse eller peke ut hvor så dette passet var. Det måtte oppdages på nytt, og det skjedde ikke før i 1820-årene. 
Kaptein Benjamin Bonneville ledet et første vogntog med 20 vogner og 110 nybyggere over passet i 1832, og i perioden fra omkring 1848 til 1868 var passet den vanligste ruten for hundretusentalls nybyggere på vei vestover mot California eller Oregon. Nybyggerne fulgte North Platte River og Sweetwater River til deres kilder og videre gjennom passet vestover. I samband med at den transamerikanske jernbane gjennom Wyoming ble ferdigstilt i 1869 valgte Union Pacific en sørligere rute for jernveien, som deretter overtok nybyggerledenes rolle som hovedsakelig vei vestover. 
South Pass City ble grunnlagt som en diligencestasjon og senere også telegrafstadjon på Oregon Trail på 1850-tallet. Også Atlantic City ble grunnlagt i samband med et kortlivet gullrush i regionen på slutten av 1860-tallet. I Atlantic City ble det senere bedrevet jernbrudd frem til 1983 og på stedet er det fortsatt et lige samfunn, mens South Pass City er blitt en spøkelsesby etter gullrushets slutt, og er i dag et historisk minnesmerke.
Zaporogkosakker skriver brev til den tyrkiske sultan

En uferdig annenutgave

Allerede mens han arbeidet på forbedringer på det originale maleriet, begynte Repin i 1889 på en ny versjon. Annenutgaven var ment å være mer historisk autentisk, men ble aldri helt ferdig. Denne maleriet oppbevares på Kunstmuseet i Kharkiv, dit det kom fra Kharkivs historiske museum i 1935.